Document ID: 32002R0486

Κανονισμός (ΕΚ) αριθ. 486/2002 της Επιτροπής
της 18ης Μαρτίου 2002
για την τροποποίηση του κανονισμού (ΕΚ) αριθ. 2848/98 στον τομέα του ακατέργαστου καπνού όσον αφορά τον καθορισμό ορισμένων προθεσμιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση της αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 1336/2000(2), και ιδίως το άρθρο 11,
Εκτιμώντας τα ακόλουθα:
(1) Δεδομένου ότι δεν υπάρχει απόφαση του Συμβουλίου επί της προτάσεως της Επιτροπής(3) που να επιδιώκει να καθορίσει τα κατώφλια εγγύησης για τις συγκομιδές 2002, 2003 και 2004, τα κράτη μέλη δεν είναι σε θέση να τηρήσουν, για τη συγκομιδή 2002, τις προθεσμίες έκδοσης στους παραγωγούς των βεβαιώσεων ποσοστώσεων καθώς και τις προθεσμίες για τη σύναψη των συμβάσεων καλλιέργειας που καθορίστηκαν από τον κανονισμό (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου, όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού(4), όπως τροποποιήθηκε τελευταία από τον κανονισμό (ΕΚ) αριθ. 1441/2001(5) και πρέπει συνεπώς να μεταφερθούν αυτές οι προθεσμίες.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 55 του κανονισμού (ΕΚ) αριθ. 2848/98 αντικαθίσταται από το ακόλουθο κείμενο: "Άρθρο 55
1. Για τη συγκομιδή 2002, κατά παρέκκλιση του άρθρου 22 παράγραφος 3, τα κράτη μέλη εκδίδουν στους μεμονωμένους παραγωγούς που δεν είναι μέλη ομάδας και στις ομάδες παραγωγών τις βεβαιώσεις των ποσοστώσεων το αργότερο στις 30 Απριλίου 2002.
2. Για τη συγκομιδή 2002, κατά παρέκκλιση από το άρθρο 10 παράγραφος 1, οι συμβάσεις καλλιέργειας πρέπει να συναφθούν, εκτός από περίπτωση ανωτέρας βίας, το αργότερο στις 30 Ιουνίου 2002."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 2002.

Labels: 17
19
7
6
15